Tillögur borgarráðs Reykjavíkur, til að bregðast við leikskólavanda í borginni, gætu haft öfug áhrif, að mati formanns félags stjórnenda í leikskólum. Loforð um tæplega þúsund leikskólapláss á næstu tveimur árum séu ekki raunhæf.
Í gær kynnti borgarráð sex tillögur til þess að bregðast við leikskólavanda í borginni. Meðal þeirra er að opna nýja Ævintýraborg við Nauthólsveg og nýta húsnæði í eigu borgarinnar til að taka á móti leikskólabörnum í haust. Þá stendur til að reisa og stækka leikskóla, hækka niðurgreiðslu til dagforeldra og breyta verklagi leikskólainnritunar. Sigurður Sigurjónsson, formaður félags stjórnenda leikskóla, segir að þetta sé ekki nóg.
Þetta eru plástrar. ÞEtta eru fullt af plástrum sem er verið að setja á leikskólana. Fyrir foreldra. Það er ekki verið að ráðast í vandann. Það er ekki verið að ráðast á grunninn og laga það sem þarf að laga. Stafsaðstæður og mönnunarvanda. Laun þeirra sem vinna í leikskólanum.
Stóra vandamálið í leikskólamálum borgarinnar, að sögn Sigurðar, er að það vantar starfsfólk. Starfsaðstæður á leikskólum séu ekki nægilega góðar og því sé erfitt að finna hæft fólk til starfa í leikskólum.
Það sem gerist þegar er svona mikill þrýstingureins og er núna frá foreldrum inn á pólitíkina og frá pólitíikinni inn í skólana  er að það verður freisnivandi að ráða hvern sem er og það er hætta á áthætturáðningu að það sé verið að ráða inn fólk sem er ekki hæft, sem þarf að losa út eftir stuttan tíma, og allt er þetta mikill kostnaður í kringum þessa starfsmannaveltu sem verður.
Sigurður telur ólíklegt að hægt verði að uppfylla loforð stjórnmálamanna um rúmlega fimm hundruð leikskólapláss á þessu ári. Hann telur mikilvægast að unnið sé að því að laga leikskólakerfið til lengri tíma. Skammtímalausnir séu hverfular og gætu haft öfug áhrif.
Ég sé ekki leiðir til að bæta það fyrir fólk sem vantar pláss núna í haust. Við þurfum að ræða þetta mál á þeim grunni að laga leikskólakerfið til framtíðar svo hægt verði að taka á móti börunum í framtíðinni. Hópurinn þarf að setjast niður og ræða framtíðarstefið. ég held að svona plástraleiðir séu bara til að skemma fyrir.

Tillögur borgarráðs til að bregðast við leikskólamálum geta haft öfug áhrif, að sögn formanns félags leikskólastjóra. Ekki sé hægt að uppfylla loforð um fjölda plássa.